Հերթական բաց դասը վարել է ՀՀ ԱԺ ՀՀԿ խմբակցության ղեկավար Վահրամ Բաղդասարյանը: Խմբակցության ղեկավարը ներկայացրել է սահմանադրական բարեփոխումներից հետո Հայաստանում իրականացվող քայլերն ու օրենսդրության ներդաշնակեցման աշխատանքները: Նրա խոսքով՝ խորհրդարանն այն վայրն է, որտեղ քաղաքական ուժերը, միմյանց հետ բանավիճելով, կարողանում են գտնել տարբեր ոլորտներին վերաբերող հարցերի լուծումները: Նա մասնավորապես նշել է, որ մինչեւ 2018 թվականի ապրիլ ամիսը շուրջ 150 օրենսդրական փոփոխություններ պետք է կատարվեն: Անդրադառնալով խորհրդարանական չորս խմբակցություններին՝ Վահրամ Բաղդասարյանն ընդգծել է, որ էապես մեծացել է ընդդիմության դերակատարումը խորհրդարանում: